Și în expoziția retrospectivă „5 artiști timișoreni“ (Constantin Flondor, Ștefan Bertalan, Roman Cotoșman, Diet Sayler, Molnár Zoltán), un „re-enactment“ al unei expoziții istorice organizate în simbolicul an 1968 de către grupul 111 la Sala Kalinderu din București, întâlnim aceeași capacitate a artei de a chestiona cu forme proprii și de a ilustra sensibil concepte la modă, cum au fost în acei ani cele izvorâte, de exemplu, din voga structuralistă.